CELEX: 32004R2041
Language: el
Date: 2004-11-15 00:00:00
Title: Κανονισμός (ΕΚ) αριθ. 2041/2004 του Συμβουλίου, της 15ης Νοεμβρίου 2004, για την εισαγωγή ορισμένων προϊόντων χάλυβα, καταγωγής Ρωσικής Ομοσπονδίας

30.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 354/1
            
         
      ΚΑΝΟΝΙΣΜΌΣ (ΕΚ) αριθ. 2041/2004 ΤΟΥ ΣΥΜΒΟΥΛΊΟΥ
   
   της 15ης Νοεμβρίου 2004
   για την εισαγωγή ορισμένων προϊόντων χάλυβα, καταγωγής Ρωσικής Ομοσπονδίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,
   την πρόταση της Επιτροπής,
   Εκτιμώντας τα ακόλουθα:
   
               (1)
            
            
               Η Ευρωπαϊκή Κοινότητα Άνθρακα και Χάλυβα (ΕΚΑΧ) και η κυβέρνηση της Ρωσικής Ομοσπονδίας συνήψαν, στις 9 Ιουλίου 2002, συμφωνία σχετικά με το εμπόριο ορισμένων προϊόντων χάλυβα (1) (εφεξής «συμφωνία»). Τα αναγκαία μέτρα εφαρμογής εγκρίθηκαν με την απόφαση 2002/602/ΕΚΑΧ της Επιτροπής, της 8ης Ιουλίου 2002, για τη διαχείριση ορισμένων περιορισμών κατά την εισαγωγή ορισμένων προϊόντων χάλυβα από τη Ρωσική Ομοσπονδία (2). Μετά τη λήξη της συνθήκης ΕΚΑΧ, η Ευρωπαϊκή Κοινότητα ανέλαβε όλα τα δικαιώματα και τις υποχρεώσεις που απορρέουν από τη συμφωνία.
            
         
               (2)
            
            
               Η απόφαση 2002/602/ΕΚΑΧ της Επιτροπής καθορίζει ποσοτικά όρια για τις εισαγωγές στην Κοινότητα.
            
         
               (3)
            
            
               Λόγω της σημαντικής αύξησης που παρουσιάζει η ζήτηση παγκοσμίως για ορισμένα προϊόντα χάλυβα καθώς και της συνεπαγόμενης συγκριτικής δυσχέρειας ορισμένων κοινοτικών χρηστών να προμηθευθούν αυτά τα προϊόντα χάλυβα από την κοινοτική αγορά, είναι αναγκαίο να επιτραπούν περισσότερες εισαγωγές στην Κοινότητα από αυτές που είχαν αρχικά συμφωνηθεί στο πλαίσιο της συμφωνίας. Τα συγκεκριμένα προϊόντα χάλυβα (ρόλοι θερμικής έλασης για επανέλαση) κατατάσσονται στους κωδικούς TARIC 7208370010, 7208380010 και 7208390010.
            
         
               (4)
            
            
               Είναι σημαντικό να υπάρξουν διαθέσιμες συμπληρωματικές ποσότητες το συντομότερο δυνατό. Η επαναδιαπραγμάτευση της συμφωνίας και η επακόλουθη εφαρμογή της τροποποιημένης συμφωνίας θα απαιτούσε πολύ χρόνο. Κατά συνέπεια, είναι προτιμότερο να επιλεγεί η λύση ενός αυτόνομου μέτρου.
            
         
               (5)
            
            
               Η ολοκλήρωση της εσωτερικής αγοράς απαιτεί την ενοποίηση των διατυπώσεων που πρέπει να τηρούν οι κοινοτικοί εισαγωγείς ανεξάρτητα από τον τόπο εκτελωνισμού των εμπορευμάτων.
            
         
               (6)
            
            
               Τα προϊόντα που τοποθετούνται σε ελεύθερη ζώνη ή που εισάγονται υπό καθεστώς τελωνειακής αποταμίευσης, προσωρινής εισαγωγής ή τελειοποίησης προς επανεξαγωγή (σύστημα αναστολής), δεν θα πρέπει να καταλογίζονται στα ποσοτικά όρια που έχουν καθορισθεί για τα συγκεκριμένα προϊόντα.
            
         
               (7)
            
            
               Η αποτελεσματική εφαρμογή του παρόντος κανονισμού απαιτεί την καθιέρωση κοινοτικής άδειας εισαγωγής προκειμένου τα συγκεκριμένα προϊόντα να τεθούν σε ελεύθερη κυκλοφορία στην Κοινότητα, και παράλληλα ένα σύστημα διαχείρισης της χορήγησης τέτοιων κοινοτικών αδειών εισαγωγής.
            
         
               (8)
            
            
               Για να εξασφαλισθεί ότι δεν σημειώνεται υπέρβαση των ποσοτικών ορίων, τα οποία καθορίζονται με τον παρόντα κανονισμό, θα πρέπει να εφαρμόζεται μια διαδικασία βάσει της οποίας οι αρμόδιες αρχές των κρατών μελών δεν θα εκδίδουν άδειες εισαγωγής παρά μόνον αφού λάβουν επιβεβαίωση από την Επιτροπή ότι εξακολουθούν να υπάρχουν διαθέσιμες ποσότητες στο πλαίσιο του εκάστοτε ποσοτικού ορίου,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Με την επιφύλαξη της απόφασης 2002/602/ΕΚΑΧ, επιτρέπεται η εισαγωγή στην Κοινότητα συμπληρωματικών ποσοτήτων, έως 200 000 τόνους, των προϊόντων χάλυβα που αναφέρονται στο δεύτερο εδάφιο, καταγωγής Ρωσικής Ομοσπονδίας.
   Τα προϊόντα χάλυβα κατατάσσονται στους κωδικούς TARIC 7208370010, 7208380010 και 7208390010. Η κατάταξη των προϊόντων βασίζεται στη δασμολογική και στατιστική ονοματολογία της Κοινότητας (εφεξής «συνδυασμένη ονοματολογία» ή, σε συντομογραφία, «ΣΟ»). Η καταγωγή των προϊόντων που καλύπτει ο παρών κανονισμός καθορίζεται σύμφωνα με τους κανόνες που ισχύουν στην Κοινότητα.
   Άρθρο 2
   1.   Η θέση σε ελεύθερη κυκλοφορία στην Κοινότητα των προϊόντων χάλυβα που καθορίζονται στο άρθρο 1, καταγωγής Ρωσικής Ομοσπονδίας, προϋποθέτει την προσκόμιση άδειας εισαγωγής εκδιδόμενης από τις αρχές των κρατών μελών σύμφωνα με τις διατάξεις του άρθρου 4.
   2.   Προκειμένου να διασφαλισθεί ότι οι ποσότητες για τις οποίες εκδίδονται οι άδειες εισαγωγής δεν υπερβαίνουν σε καμία χρονική στιγμή τα συνολικά ποσοτικά όρια, οι αρμόδιες αρχές των κρατών μελών που απαριθμούνται στο παράρτημα ΙΙ εκδίδουν άδειες εισαγωγής μόνον εφόσον η Επιτροπή επιβεβαιώσει ότι εξακολουθούν να υπάρχουν διαθέσιμες ποσότητες στο πλαίσιο των ποσοτικών ορίων.
   3.   Για τους σκοπούς του παρόντος κανονισμού και από την ημερομηνία της εφαρμογής του, η αποστολή των προϊόντων θεωρείται ότι πραγματοποιήθηκε την ημερομηνία κατά την οποία τα προϊόντα φορτώθηκαν στα μεταφορικά μέσα με σκοπό την εξαγωγή. Η αποστολή πρέπει να πραγματοποιηθεί το αργότερο έως τις 31 Δεκεμβρίου 2004.
   Άρθρο 3
   1.   Τα ποσοτικά όρια που αναφέρονται στο άρθρο 1 δεν εφαρμόζονται στα προϊόντα που τοποθετούνται σε ελεύθερη ζώνη ή σε ελεύθερη αποθήκη ή που εισάγονται υπό καθεστώς τελωνειακής αποταμίευσης, προσωρινής εισαγωγής ή τελειοποίησης προς επανεξαγωγή (σύστημα αναστολής).
   2.   Εάν τα προϊόντα της παραγράφου 1 τεθούν εν συνεχεία σε ελεύθερη κυκλοφορία, είτε στην αρχική τους κατάσταση είτε ύστερα από κατεργασία ή μεταποίηση, εφαρμόζεται το άρθρο 2 παράγραφος 2 και τα κατ’ αυτόν τον τρόπο αποδεσμευθέντα προϊόντα καταλογίζονται στο ποσοτικό όριο που καθορίζεται στο άρθρο 1.
   Άρθρο 4
   1.   Για το σκοπό της εφαρμογής του άρθρου 2 παράγραφος 2, οι αρμόδιες αρχές των κρατών μελών που απαριθμούνται στο παράρτημα ΙΙ, πριν εκδώσουν άδειες εισαγωγής, κοινοποιούν στην Επιτροπή τις ποσότητες των αιτήσεων που έχουν λάβει για έκδοση αδειών εισαγωγής. Με τη σειρά της, η Επιτροπή κοινοποιεί κατά πόσον οι αιτούμενες ποσότητες είναι διαθέσιμες προς εισαγωγή, κατά τη χρονολογική σειρά παραλαβής των κοινοποιήσεων των κρατών μελών (βάσει της αρχής «εξυπηρέτησης του πρώτου κατά σειρά»). Στη συνέχεια, οι άδειες εισαγωγής εκδίδονται, εντός πέντε εργάσιμων ημερών από τη θετική επιβεβαίωση της Επιτροπής.
   2.   Οι αιτήσεις που περιλαμβάνονται στις κοινοποιήσεις προς την Επιτροπή είναι έγκυρες αν δηλώνουν σαφώς για κάθε περίπτωση τη χώρα εξαγωγής, τις ποσότητες που πρόκειται να εισαχθούν, την περίοδο της ποσόστωσης, το κράτος μέλος στο οποίο πρόκειται να τεθούν σε ελεύθερη κυκλοφορία τα προϊόντα και τον κωδικό αναγνώρισης των προϊόντων που αναφέρεται στο άρθρο 1. Οι αναγκαίες τεχνικές λεπτομέρειες για την ορθή διαχείριση των εν λόγω ποσοτικών ορίων συμφωνούνται στο πλαίσιο της επιτροπής συνδέσμου για το χάλυβα.
   3.   Οι προβλεπόμενες στις παραγράφους 1 και 2 κοινοποιήσεις διαβιβάζονται ηλεκτρονικά μέσω του ενοποιημένου δικτύου που έχει δημιουργηθεί προς το σκοπό αυτό, εκτός εάν, για επιτακτικούς τεχνικούς λόγους, είναι αναγκαίο να χρησιμοποιηθούν προσωρινά άλλα μέσα επικοινωνίας.
   4.   Κατά το δυνατόν, η Επιτροπή επιβεβαιώνει στις αρχές ολόκληρη την ποσότητα που αναγράφεται στις κοινοποιηθείσες αιτήσεις.
   5.   Οι άδειες εισαγωγής ή τα ισοδύναμα έγγραφα εκδίδονται σύμφωνα με το παράρτημα Ι.
   6.   Οι άδειες εισαγωγής που εκδίδονται σύμφωνα με τον παρόντα κανονισμό ισχύουν σε όλο το τελωνειακό έδαφος της Κοινότητας. Κοινοτικός εισαγωγέας μπορεί να υποβάλλει αίτηση εισαγωγής σε οιαδήποτε εκ των αρμόδιων αρχών.
   7.   Η αίτηση του εισαγωγέα πρέπει να έχει υποβληθεί το αργότερο στις 31 Δεκεμβρίου 2004 και να περιέχει τα ακόλουθα στοιχεία:
   
               α)
            
            
               την ονομασία και την πλήρη διεύθυνση του αιτούντος (συμπεριλαμβανομένων των αριθμών τηλεφώνου και φαξ, καθώς και αναγνωριστικού αριθμού που, ενδεχομένως, χρησιμοποιούν οι αρμόδιες εθνικές αρχές) και τον αριθμό ΦΠΑ, εφόσον ο αιτών υπόκειται σε καθεστώς ΦΠΑ·
            
         
               β)
            
            
               εφόσον χρειάζεται, την ονομασία και την πλήρη διεύθυνση του διασαφιστή ή αντιπροσώπου του αιτούντος (συμπεριλαμβανομένων των αριθμών τηλεφώνου και φαξ)·
            
         
               γ)
            
            
               την πλήρη ονομασία και τη διεύθυνση του εξαγωγέα·
            
         
               δ)
            
            
               την ακριβή περιγραφή των εμπορευμάτων, συμπεριλαμβανομένων των ακολούθων:
               
                           —
                        
                        
                           της εμπορικής τους ονομασίας,
                        
                     
                           —
                        
                        
                           του (των) κωδικού(-ων) συνδυασμένης ονοματολογίας (ΣΟ),
                        
                     
                           —
                        
                        
                           της χώρας καταγωγής,
                        
                     
                           —
                        
                        
                           της χώρας αποστολής·
                        
                     
         
               ε)
            
            
               το καθαρό βάρος εκφραζόμενο σε kg, καθώς και την ποσότητα στην προβλεπόμενη μονάδα, όταν πρόκειται για μονάδα άλλη από το καθαρό βάρος, ανά δασμολογική κλάση της συνδυασμένης ονοματολογίας·
            
         
               στ)
            
            
               την αξία cif των εμπορευμάτων σε ευρώ στα σύνορα της Κοινότητας ανά δασμολογική κλάση της συνδυασμένης ονοματολογίας·
            
         
               ζ)
            
            
               κατά πόσον τα συγκεκριμένα προϊόντα είναι διαλογής ή κατώτερης ποιότητας σε σχέση με τα πρότυπα (3)·
            
         
               η)
            
            
               τον προβλεπόμενο χρόνο και τόπο εκτελωνισμού·
            
         
               θ)
            
            
               κατά πόσον η αίτηση αποτελεί επανάληψη προηγούμενης αίτησης με αντικείμενο την ίδια σύμβαση·
            
         
               ι)
            
            
               αντίγραφο της σύμβασης αγοράς ή πώλησης και του προτιμολογίου·
            
         
               ια)
            
            
               την ακόλουθη δήλωση, με ημερομηνία και υπογραφή του αιτούντος και αναγραφή του ονόματός του ολογράφως και με κεφαλαία γράμματα:
               «Ο υπογεγραμμένος βεβαιώνω ότι οι πληροφορίες που περιλαμβάνονται στην παρούσα αίτηση είναι ακριβείς και παρέχονται καλή τη πίστη, και ότι είμαι εγκατεστημένος στην Κοινότητα».
            
         8.   Η διάρκεια ισχύος της άδειας εισαγωγής ορίζεται σε τέσσερις μήνες. Κατόπιν δεόντως αιτιολογημένης αίτησης ενός εισαγωγέα, οι αρμόδιες αρχές κράτους μέλους μπορούν να παρατείνουν τη διάρκεια ισχύος για διάστημα δύο μηνών.
   9.   Οι αρμόδιες εθνικές αρχές μπορούν να επιτρέπουν με ηλεκτρονικά μέσα, και υπό τους όρους που καθορίζουν οι ίδιες, τη διαβίβαση ή την εκτύπωση των προς υποβολή δηλώσεων ή αιτήσεων. Ωστόσο, όλα τα έγγραφα και τα αποδεικτικά πρέπει να είναι διαθέσιμα στις αρμόδιες εθνικές αρχές.
   10.   Η άδεια εισαγωγής μπορεί να εκδοθεί με ηλεκτρονικά μέσα εφόσον τα ενδιαφερόμενα τελωνεία έχουν πρόσβαση στο έγγραφο αυτό μέσω δικτύου υπολογιστών.
   11.   Οι εισαγωγείς δεν υποχρεούνται να εισάγουν σε ένα φορτίο τη συνολική ποσότητα που αναφέρεται σε μία άδεια εισαγωγής.
   Άρθρο 5
   1.   Η διαπίστωση ότι η τιμή μονάδας βάσει της οποίας πραγματοποιείται η συναλλαγή αποκλίνει από την τιμή που αναγράφεται στην άδεια εισαγωγής κατά ποσοστό κατώτερο του 5 % προς τα πάνω ή προς τα κάτω, ή ότι η συνολική ποσότητα των προϊόντων που προσκομίζονται προς εισαγωγή υπερβαίνει την ποσότητα που αναγράφεται στην άδεια εισαγωγής κατά ποσοστό κατώτερο του 5 %, δεν παρακωλύει τη θέση σε ελεύθερη κυκλοφορία των εν λόγω προϊόντων.
   2.   Οι αιτήσεις χορήγησης άδειας εισαγωγής και τα ίδια τα έγγραφα είναι εμπιστευτικού χαρακτήρα. Περιορίζονται αποκλειστικά στις αρμόδιες εθνικές αρχές και τον αιτούντα.
   Άρθρο 6
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται έως τις 31 Δεκεμβρίου 2004.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Νοεμβρίου 2004.
      
         
            Για το Συμβούλιο
         
         
            Η Πρόεδρος
         
         M. VAN DER HOEVEN
         
      
   
   
      (1)  ΕΕ L 195 της 24.7.2002, σ. 55· συμφωνία όπως τροποποιήθηκε τελευταία από τη συμφωνία μεταξύ της Ευρωπαϊκής Κοινότητας και της κυβέρνησης της Ρωσικής Ομοσπονδίας (ΕΕ L 255 της 31.7.2004, σ. 33).
   
      (2)  ΕΕ L 195 της 24.7.2002, σ. 38· απόφαση όπως τροποποιήθηκε τελευταία από τον κανονισμό (ΕΚ) αριθ. 1386/2004 του Συμβουλίου (ΕΕ L 255 της 31.7.2004, σ. 1).
   
      (3)  Βάσει των κριτηρίων που περιέχονται στην ΕΕ C 180 της 11.7.1991, σ. 4.
   
      ΠΑΡΑΡΤΗΜΑ I
      
         
      
         
      
         
      
         
   
   
      ΠΑΡΑΡΤΗΜΑ II
      LISTA DE LAS AUTORIDADES NACIONALES COMPETENTES
      SEZNAM PŘÍSLUŠNÝCH VNITROSTÁTNÍCH ORGÁNŮ
      LISTE OVER KOMPETENTE NATIONALE MYNDIGHEDER
      LISTE DER ZUSTÄNDIGEN BEHÖRDEN DER MITGLIEDSTAATEN
      PÄDEVATE RIIKLIKE ASUTUSTE NIMEKIRI
      ΔΙΕΥΘΥΝΣΕΙΣ ΤΩΝ ΑΡΧΩΝ ΕΚΔΟΣΗΣ ΑΔΕΙΩΝ ΤΩΝ ΚΡΑΤΩΝ ΜΕΛΩΝ
      LIST OF THE COMPETENT NATIONAL AUTHORITIES
      LISTE DES AUTORITÉS NATIONALES COMPÉTENTES
      ELENCO DELLE AUTORITÀ NAZIONALI COMPETENTI
      VALSTU KOMPETENTO IESTĀŽU SARAKSTS
      KOMPETENTINGŲ NACIONALINIŲ INSTITUCIJŲ SĄRAŠAS
      AZ ILLETÉKES NEMZETI HATÓSÁGOK LISTÁJA
      LISTA TA' L-AWTORITAJIET KOMPETENTI NAZZJONALI
      LIJST VAN BEVOEGDE NATIONALE INSTANTIES
      LISTA WŁAŚCIWYCH ORGANÓW KRAJOWYCH
      LISTA DAS AUTORIDADES NACIONAIS COMPETENTES
      ZOZNAM PRÍSLUŠNÝCH VNÚTROŠTÁTNYCH ORGÁNOV
      SEZNAM PRISTOJNIH NACIONALNIH ORGANOV
      LUETTELO TOIMIVALTAISISTA KANSALLISISTA VIRANOMAISISTA
      FÖRTECKNING ÖVER BEHÖRIGA NATIONELLA MYNDIGHETER
      
                   
               
               
                  
                     BELGIQUE/BELGIË
                  
                  
                              Service public fédéral économie, PME, Classes moyennes et énergie
                           
                        
                              Administration du potentiel économique
                           
                        
                              Politiques d'accès aux marchés, Services Licences
                           
                        
                              Rue Général Leman 60
                           
                        
                              B-1040 Bruxelles
                           
                        
                              Télécopieur: (32-2) 230 83 22
                           
                        
                              Federale Overheidsdienst Economie, KMO, Middenstand & Energie
                           
                        
                              Bestuur Economisch Potentieel
                           
                        
                              Markttoegangsbeleid, Dienst Vergunningen
                           
                        
                              Generaal Lemanstraat 60
                           
                        
                              B-1040 Brussel
                           
                        
                              Fax (32-2) 230 83 22
                           
                        
            
                   
               
               
                  
                     ČESKÁ REPUBLIKA
                  
                  
                              Ministerstvo průmyslu a obchodu
                           
                        
                              Licenční správa
                           
                        
                              Na Františku 32
                           
                        
                              CZ-110 15 Praha 1
                           
                        
                              Fax: + 420-22421 21 33
                           
                        
            
                   
               
               
                  
                     DANMARK
                  
                  
                              Erhvervs- og Boligstyrelsen
                           
                        
                              Økonomi- og Erhvervsministeriet
                           
                        
                              Vejlsøvej 29
                           
                        
                              DK-8600 Silkeborg
                           
                        
                              Fax (45) 35 46 64 01
                           
                        
            
                   
               
               
                  
                     DEUTSCHLAND
                  
                  
                              Bundesamt für Wirtschaft und Ausfuhrkontrolle
                           
                        
                              (BAFA)
                           
                        
                              Frankfurter Straße 29-35
                           
                        
                              D-65760 Eschborn 1
                           
                        
                              Fax: + 49-61-969 42 26
                           
                        
            
                   
               
               
                  
                     EESTI
                  
                  
                              Majandus- ja Kommunikatsiooniministeerium
                           
                        
                              Harju 11
                           
                        
                              EE-15072 Tallinn
                           
                        
                              Fax: + 372-6313 660
                           
                        
            
                   
               
               
                  
                     ΕΛΛΑΔΑ
                  
                  
                              Υπουργείο Οικονομίας και Οικονομικών
                           
                        
                              Διεύθυνση Διεθνών Οικονομικών Ροών
                           
                        
                              Κορνάρου 1
                           
                        
                              GR-105 63 Αθήνα
                           
                        
                              Φαξ: (30-210) 32 86 094
                           
                        
            
                   
               
               
                  
                     ESPAÑA
                  
                  
                              Ministerio de Economía
                           
                        
                              Secretaría General de Comercio Exterior
                           
                        
                              Subdirección General de Productos Industriales
                           
                        
                              Paseo de la Castellana, 162
                           
                        
                              E-28046 Madrid
                           
                        
                              Fax (34) 913 49 38 31
                           
                        
            
                   
               
               
                  
                     FRANCE
                  
                  
                              SETICE
                           
                        
                              8, rue de la Tour-des-Dames
                           
                        
                              F-75436 Paris Cedex 09
                           
                        
                              Télécopieur (33-1) 55 07 46 69
                           
                        
            
                   
               
               
                  
                     IRELAND
                  
                  
                              Department of Enterprise, Trade and Employment
                           
                        
                              Import/Export Licensing, Block C
                           
                        
                              Earlsfort Centre
                           
                        
                              Hatch Street
                           
                        
                              Dublin 2
                           
                        
                              Ireland
                           
                        
                              Fax: (353-1) 631 25 62
                           
                        
            
                   
               
               
                  
                     ITALIA
                  
                  
                              Ministero delle Attività produttive
                           
                        
                              Direzione generale per la Politica commerciale e per la gestione del regime degli scambi
                           
                        
                              Viale America 341
                           
                        
                              I-00144 Roma
                           
                        
                              Fax (39-06) 59 93 22 35/59 93 26 36
                           
                        
            
                   
               
               
                  
                     ΚΥΠΡΟΣ
                  
                  
                              Υπουργείο Εμπορίου, Βιομηχανίας και Τουρισμού
                           
                        
                              Υπηρεσία Εμπορίου
                           
                        
                              Μονάδα Έκδοσης Αδειών Εισαγωγής/Εξαγωγής
                           
                        
                              Οδός Ανδρέα Αραούζου αρ.6
                           
                        
                              CY-1421 Λευκωσία
                           
                        
                              Φαξ: (357-22) 37 51 20
                           
                        
            
                   
               
               
                  
                     LATVIJA
                  
                  
                              Latvijas Republikas Ekonomikas ministrija
                           
                        
                              Brīvības iela 55
                           
                        
                              LV-1519 Rīga
                           
                        
                              Fakss: + 371-728 08 82
                           
                        
            
                   
               
               
                  
                     LIETUVA
                  
                  
                              Lietuvos Respublikos ūkio ministerija
                           
                        
                              Prekybos departamentas
                           
                        
                              Gedimino pr. 38/2
                           
                        
                              LT-01104 Vilnius
                           
                        
                              Faks. (370-5) 262 39 74
                           
                        
            
                   
               
               
                  
                     LUXEMBOURG
                  
                  
                              Ministère des affaires étrangères
                           
                        
                              Office des licences
                           
                        
                              BP 113
                           
                        
                              L-2011 Luxembourg
                           
                        
                              Télécopieur (352) 46 61 38
                           
                        
            
                   
               
               
                  
                     MAGYARORSZÁG
                  
                  
                              Magyar Kereskedelmi Engedélyezési Hivatal
                           
                        
                              Margit krt. 85.
                           
                        
                              H-1024 Budapest
                           
                        
                              Fax: (36-1) 336 73 02
                           
                        
            
                   
               
               
                  
                     MALTA
                  
                  
                              Diviżjoni għall-Kummerċ
                           
                        
                              Servizzi Kummerċjali
                           
                        
                              Lascaris
                           
                        
                              MT-Valletta CMR02
                           
                        
                              Fax: + 356 2569 0299
                           
                        
            
                   
               
               
                  
                     NEDERLAND
                  
                  
                              Belastingdienst/Douane centrale dienst voor in- en uitvoer
                           
                        
                              Postbus 30003, Engelse Kamp 2
                           
                        
                              9700 RD Groningen
                           
                        
                              Nederland
                           
                        
                              Fax (31-50) 523 23 41
                           
                        
            
                   
               
               
                  
                     ÖSTERREICH
                  
                  
                              Bundesministerium für Wirtschaft und Arbeit
                           
                        
                              Außenwirtschaftsadministration
                           
                        
                              Abteilung C2/2
                           
                        
                              Stubenring 1
                           
                        
                              A-1011 Wien
                           
                        
                              Fax: + 43-1-711 00/83 86
                           
                        
            
                   
               
               
                  
                     POLSKA
                  
                  
                              Ministerstwo Gospodarki, Pracy i Polityki
                           
                        
                              Społecznej
                           
                        
                              pl. Trzech Krzyży 3/5
                           
                        
                              PL-00-507 Warszawa
                           
                        
                              Fax: (48-22) 693 40 21/693 40 22
                           
                        
            
                   
               
               
                  
                     PORTUGAL
                  
                  
                              Ministério das Finanças
                           
                        
                              Direcção-Geral das Alfândegas e dos Impostos
                           
                        
                              Especiais sobre o Consumo
                           
                        
                              Rua Terreiro do Trigo
                           
                        
                              Edifício da Alfândega de Lisboa
                           
                        
                              P-1140-060 Lisboa
                           
                        
                              Fax: (351-21) 881 42 61
                           
                        
            
                   
               
               
                  
                     SLOVENIJA
                  
                  
                              Ministrstvo za gospodarstvo
                           
                        
                              Področje za ekonomske odnose s tujino
                           
                        
                              Kotnikova 5
                           
                        
                              SI-1000 Ljubljana
                           
                        
                              Fax: + 386-1-478 36 11
                           
                        
            
                   
               
               
                  
                     SLOVENSKÁ REPUBLIKA
                  
                  
                              Ministerstvo hospodárstva SR
                           
                        
                              Odbor licencií
                           
                        
                              Mierová 19
                           
                        
                              SK-827 15 Bratislava 212
                           
                        
                              Fax: + 421-2-43 42 39 19
                           
                        
            
                   
               
               
                  
                     SVERIGE
                  
                  
                              Kommerskollegium
                           
                        
                              Box 6803
                           
                        
                              S-113 86 Stockholm
                           
                        
                              Fax (46-8) 30 67 59
                           
                        
            
                   
               
               
                  
                     SUOMI/FINLAND
                  
                  
                              Tullihallitus
                           
                        
                              PL 512
                           
                        
                              FIN-00101 Helsinki
                           
                        
                              Faksi (358) 20 492 28 52
                           
                        
                              Tullstyrelsen
                           
                        
                              PB 512
                           
                        
                              FIN-00101 Helsingfors
                           
                        
                              Fax (358) 20 492 28 52
                           
                        
            
                   
               
               
                  
                     UNITED KINGDOM
                  
                  
                              Department of Trade and Industry
                           
                        
                              Import Licensing Branch
                           
                        
                              Queensway House - West Precinct
                           
                        
                              Billingham TS23 2NF
                           
                        
                              United Kingdom
                           
                        
                              Fax: (44-1642) 36 42 69